എരുമേലി പഞ്ചായത്ത് അവിശ്വാസത്തില് സഹായിച്ച കോണ്ഗ്രസ് അംഗത്തെ വൈസ് പ്രസിഡന്റ് ആക്കാന് സിപിഎം തടയിട്ട് സിപിഐ 23 അംഗ പഞ്ചായത്തില് 11 പേരുടെ പിന്തുണയാണ് ഇടതുമുന്നണിക്കും വലതു മുന്നണിക്കും ഉള്ളത്. ഒരാള് യുഡിഎഫ് വിമതന് ആണ് News18 Malayalam Last Updated : September 04, 2021, 13:42 IST Share this: ശ്രീജിത്ത് ജി സിപിഎം ഭരിക്കുന്ന എരുമേലി ഗ്രാമ പഞ്ചായത്തിലെ രാഷ്ട്രീയ നാടകങ്ങള് തുടരുകയാണ്. പഞ്ചായത്ത് പ്രസിഡന്റ് ആയ സിപിഎം അംഗം തങ്കമ്മ ജോര്ജ്കുട്ടിയെ പുറത്താക്കാന് കോണ്ഗ്രസ് കൊണ്ടുവന്ന അവിശ്വാസ പ്രമേയം പരാജയപ്പെട്ടിരുന്നു. കോണ്ഗ്രസ് അംഗം തന്നെ വോട്ടെടുപ്പില് നിന്ന് വിട്ടുനിന്നതോടെയാണ് സിപിഎമ്മിന് ഭരണം തുടരാനായത്. ഇതിനുപിന്നാലെയാണ് ഭരണം തുടരാന് സഹായിച്ച കോണ്ഗ്രസ് അംഗത്തെ വൈസ് പ്രസിഡന്റ് ആക്കാനുള്ള നീക്കം എരുമേലിയില് തകൃതിയായി നടക്കുന്നത്. ഈ അന്തര് നാടകത്തെ പൊളിക്കാന് സിപിഐയും കച്ചകെട്ടി രംഗത്തിറങ്ങിക്കഴിഞ്ഞു.കോണ്ഗ്രസ് പിന്തുണയോടെ വൈസ് പ്രസിഡന്റായ ഇ ജെ ബിനോയിക്കെതിരെ അവിശ്വാസം കൊണ്ടുവരാനായിരുന്നു സിപിഎം നീക്കം. പകരം കഴിഞ്ഞ അവിശ്വാസത്തില് വിട്ടുനിന്ന ഇടതുമുന്നണിയെ സഹായിച്ച കോണ്ഗ്രസ് സംഘം പ്രകാശ് പള്ളിക്കൂടത്തിനെ വൈസ് പ്രസിഡന്റ് ആക്കാന് ആയിരുന്നു തന്ത്രം. ഇതിനായി ചേര്ന്ന് ഇടതുമുന്നണിയുടെ പാര്ലമെന്ററി പാര്ട്ടി യോഗമാണ് സിപിഐ ആദ്യം ബഹിഷ്കരിച്ചത്. എന്നാല് നേതൃത്വം ഇടപെട്ടതോടെ പിന്നീട് പാര്ലമെന്ററി പാര്ട്ടി യോഗത്തില് സിപിഐ പങ്കെടുത്തു. എന്നാല് ആരാകണം വൈസ് പ്രസിഡന്റ് എന്ന കാര്യത്തില് പിന്നീട് തീരുമാനമെടുക്കാമെന്ന് പറഞ്ഞതോടെ അവിശ്വാസ പ്രമേയ നോട്ടീസില് സിപിഐയും ഒപ്പിട്ടു. തുടര്ന്ന് കാഞ്ഞിരപ്പള്ളി ബ്ലോക്ക് പഞ്ചായത്ത് സെക്രട്ടറിക്ക് അവിശ്വാസ പ്രമേയ നോട്ടീസ് നല്കാനും സിപിഎമ്മിന് ആയി. എന്നാല് ആരാകണം പുതിയ വൈസ് പ്രസിഡന്റ് എന്ന കാര്യത്തില് അനിശ്ചിതത്വം തുടരുകയാണ്.23 അംഗ പഞ്ചായത്തില് 11 പേരുടെ പിന്തുണയാണ് ഇടതുമുന്നണിക്കും വലതു മുന്നണിക്കും ഉള്ളത്. ഒരാള് യുഡിഎഫ് വിമതന് ആണ്. തെരഞ്ഞെടുപ്പിന് തൊട്ടുപിന്നാലെ യുഡിഎഫ് വിമതനെ ഒപ്പം എത്തിക്കാന് ആയെങ്കിലും വോട്ടെടുപ്പില് ഒരു കോണ്ഗ്രസ് അംഗത്തിന്റെ വോട്ട് അസാധു വാങ്ങുകയായിരുന്നു. ഇതേതുടര്ന്നുള്ള നറുക്കെടുപ്പിലാണ് സിപിഎമ്മിനു ഭരണം ലഭിച്ചത്. ആറുമാസം പിന്നിട്ടതോടെ കോണ്ഗ്രസ് വീണ്ടും അവിശ്വാസപ്രമേയം കൊണ്ടുവന്നു. ഈ അവിശ്വാസ പ്രമേയത്തില് സിപിഎം വിട്ടു നിന്നു. കോണ്ഗ്രസ് സംഘം പ്രകാശ് പള്ളിക്കൂടവും വിട്ടു നിന്നതോടെ കോറം തികയാതെ അവിശ്വാസപ്രമേയം പരാജയപ്പെടുകയായിരുന്നു. ഇതിന്റെ പ്രത്യുപകാരം എന്ന നിലയിലാണ് പ്രകാശ് പള്ളിക്കൂടത്തെ വൈസ് പ്രസിഡന്റ് ആക്കാനുള്ള നീക്കം സിപിഎം നടത്തിയത്.അതേസമയം മുന്നണി മാറി പ്രകാശ് പള്ളിക്കൂടം വോട്ട് ചെയ്താല് അയോഗ്യത ഉണ്ടാകുമോ എന്ന് ആശങ്ക സിപിഎമ്മിന് ഉണ്ട്. അതുകൊണ്ടുതന്നെ ഇക്കാര്യത്തില് കൂടിയാലോചന നടത്തി തുടര് തന്ത്രങ്ങള് ആവിഷ്കരിക്കുകയാണ് ഇടതുമുന്നണി. നേരത്തെ കോണ്ഗ്രസ് കൊണ്ടുവന്ന അവിശ്വാസ പ്രമേയത്തില് നിന്ന് വിട്ടു നിന്നതോടെ പ്രകാശ് പള്ളിക്കൂടത്തെ കോണ്ഗ്രസ് പുറത്താക്കിയിരുന്നു. കോഴ വാങ്ങിയാണ് പ്രകാശ് വിട്ടുനിന്നത് എന്നായിരുന്നു കോണ്ഗ്രസ് ആരോപണം.അതേസമയം രണ്ട് കോണ്ഗ്രസ് അംഗങ്ങള് ഒപ്പിട്ട വ്യാജ രേഖ സിപിഎം അംഗങ്ങളുടെ കൈവശം ഉള്ളതിനാല് ക്രിമിനല് കേസ് വരും എന്നു ഭയന്നാണ് വിട്ടുനിന്നത് എന്നായിരുന്നു പ്രകാശ് പള്ളിക്കൂടം പിന്നീട് വ്യക്തമാക്കിയത്. കോണ്ഗ്രസ് പ്രവര്ത്തകനായി തുടരുമെന്നും പ്രകാശ് പള്ളിക്കൂടം അറിയിച്ചിരുന്നു. ഏതായാലും കപ്പിനും ചുണ്ടിനുമിടയില് നഷ്ടപ്പെട്ട എരുമേലി ഗ്രാമ പഞ്ചായത്ത് ഭരണം കോണ്ഗ്രസിന് തലവേദനയായി തുടരുകയാണ്. നിലവില് ആകെ കൈവശമുള്ള വൈസ് പ്രസിഡന്റ് സ്ഥാനം കൂടി നഷ്ടമാകുമോ എന്ന ആശങ്കയിലാണ് കോണ്ഗ്രസ്. സിപിഐയും വിഷയത്തില് തന്ത്രപരമായ നീക്കം നടത്തുകയാണ്. Published by:Naveen First published: September 04, 2021, 13:42 IST congress cpi cpm Gram Panchayat News18 Malayalam Last Updated : September 04, 2021, 13:42 IST Share this: ശ്രീജിത്ത് ജി